เงินบาทเปิด 31.87/89 คาดอ่อนค่าต่อ
แนวโน้มเงินบาทวันนี้คาดอ่อนค่าต่อ หลังเปิดตลาดที่ระดับ 31.87/89 บาท/ดอลลาร์
1 มิ.ย. 2555

แนวโน้มเงินบาทวันนี้คาดอ่อนค่าต่อ หลังเปิดตลาดที่ระดับ 31.87/89 บาท/ดอลลาร์
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.87/89 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 31.82/84 บาท/ดอลลาร์
แนวโน้มเงินบาทวันนี้คาดว่าจะอ่อนค่าต่อ ซึ่งยังคงเป็นปัจจัยจากความกังวลของนักลงทุนในภาคการธนาคารของสเปน รวมถึงอัตราผลตอบแทนพันธบัตรรัฐบาลของสเปนที่อยู่ในระดับสูง ส่วนปัจจัยการเมืองในประเทศเรื่องการชุมนุมเพื่อคัดค้านร่าง พ.ร.บ.ปรองดองฯนั้น อาจจะมีผลต่อความกังวลของนักลงทุนอยู่บ้าง แต่ยังไม่ใช่ปัจจัยหลัก
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.55/61 เยน/ดอลลาร์ ส่วนเงินยูโรอยู่ที่ระดับ 1.2332/2337 ดอลลาร์/ยูโรนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.80-31.95 บาท/ดอลลาร์